Държавен вестник, бр. 81, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  81
ЧЗПУО е общият брой на педагогически 
ситуации/учебни часове на педагогическия 
специалист по програмна система/учебен план 
за задължително предучилищно и училищно 
образование на децата и учениците;
ЧВД – общият брой на часовете за пре-
подавателска работа на педагогическия 
специалист, получен като сбор от броя на 
педагогическите ситуации/учебни часове по 
програмна система/учебен план за задължи-
телно предучилищно и училищно образова-
ние и броя на часовете за дейности срещу 
заплащане, извършвани от педагогическия 
специалист. 
(3) Разделянето на разходите за непедаго-
гическия персонал в частните детски градини 
и училища се извършва пропорционално на 
базата на общия коефициент за разделяне на 
разходите за персонал по чл. 116, ал. 2.
Чл. 118. (1) Частните детски градини и 
училища представят в Министерството на 
образованието и науката информация за пла-
нираните средства и извършените разходи, 
удостоверяваща разделянето им въз основа 
на механизма по чл. 115, ал. 1, под формата 
на справки по образец съгласно приложение 
№ 8 и приложение № 9.
(2) Справките по ал. 1 се подават ежегодно 
в следните срокове:
1. до 31 януари – Справка за планираните 
средства за финансиране на разходите за ка-
лендарната година (приложение № 8);
2. до 15 април – Справка за извършените 
разходи за дейностите по възпитание и обу-
чение на децата и учениците за календарната 
година (приложение № 9).
Чл. 119. (1) Институциите по чл. 114, ал. 1 
изграждат и поддържат финансово-счетоводна 
система, предоставяща своевременно точна, 
пълна, достоверна и надеждна информация за 
получените средства от държавния бюджет и 
за извършените разходи по чл. 3, ал. 3.
(2) С утвърдения индивидуален сметкоплан 
по чл. 11, ал. 1, т. 5 от Закона за счетовод-
ството на институцията се обособява необхо-
димата аналитична отчетност, осигуряваща 
информация за:
1. получените средства от държавния бю-
джет;
2. получените средства от родителите за 
компенсиране на направените от институци-
ята разходи за осигуряване и поддържане на 
материално-техническата база;
3. извършените разходи за дейностите, фи-
нансирани със средства от държавния бюджет, 
и за дейностите, извършени срещу заплащане 
от родителите на децата и учениците;
4. извършените разходи за осигуряване и 
поддържане на материално-техническата база 
на частната детска градина или училище, 
включително разходите за наем и начислените 
разходи за амортизации на дълготрайните 
активи;
5. размера на неизразходваните средства от 
държавната субсидия за дейностите по възпи-
танието и обучението на децата и учениците 
за предходната бюджетна година. 
Чл. 120. (1) Частните детски градини и 
училища изготвят и представят в общината, 
чрез която получават държавно финансиране, 
ежемесечно и на тримесечие отчети за по-
лучените и изразходваните средства от дър-
жавния бюджет за дейностите по възпитание 
и обучение на децата и учениците, както и 
друга допълнителна информация към тях.
(2) Формата, съдържанието и сроковете за 
съставянето и представянето на отчетите по 
ал. 1 се определят от министъра на финансите 
и от министъра на образованието и науката.
(3) Тримесечните отчети по ал. 1 се пуб-
ликуват на интернет страницата на частна 
детска градина или училище в сроковете по 
чл. 9, ал. 2.
Раздел III
Приемане на деца и ученици по реда на чл. 10, 
ал. 4 ЗПУО в частните детски градини и 
училища
Чл. 121. (1) Включените в системата на 
държавно финансиране частни детски градини 
и училища осигуряват възможност за без-
платно обучение на не по-малко от 20 на сто 
от приеманите в тях деца и ученици, в това 
число деца и ученици с изявени дарби и/или 
със специални образователни потребности.
(2) Задължението за приемане на деца и 
ученици по реда на ал. 1 възниква от учеб-
ната година, която е с начало в календарната 
година на включването на частната детска 
градина или училище в системата на държавно 
финансиране.
(3) Условията и редът за приемане на 
деца и ученици, обучаващи се безплатно, се 
определят в правилниците за дейността на 
институциите по ал. 1.
Чл. 122. (1) Броят на децата в задължител-
на предучилищна възраст в частните детски 
градини и училища, приемани по реда на 
чл. 121, ал. 1, се определя преди началото на 
всяка учебна година. 
(2) Броят на учениците в частните учи-
лища, приемани по реда на чл. 121, ал. 1, се 
определя преди началото на всяка учебна 
година за първия клас на всяка от степените 
на образование.
(3) Определеният брой по ал. 1 и 2 не може 
да бъде по-малък от 20 на сто от общия брой 
на приеманите деца и ученици в частната 
детска градина или училище.